Kolme päivää työssä ja kaksi koululla -malli

Työvaltainen oppiminen on varteenotettava vaihtoehto opiskelijalle, joka on esim. työorientoitunut tai jonka elämäntilanne vaatii opiskeluun joustavuutta. Oppilaitoksessa opiskelija perehtyy oppimistehtävien avulla työn perustana olevaan tietoon ja oppimistehtävät suunnitellaan työssäoppimispaikkaan sovellettaviksi. Työssäoppimispaikassa opiskelija soveltaa tietojaan ja taitojaan käytännön tehtävissä ja osoittaa osaamisensa ammattiosaamisen näytöllä.

Tässä työssäoppimisen toimintamallissa opiskelija opiskelee osan viikosta työssäoppimispaikalla, osan viikosta oppilaitoksessa. Työskentely voidaan jakaa olemalla esimerkiksi 3 päivää työssä, 2 päivää koululla. Opiskelijan kannalta perustutkinnon suorittamisen polku voi kulkea esimerkiksi alla olevan kuvion mukaisesti:

Työvaltainen oppiminen voi vähentää keskeyttämistä ja lyhentää opiskeluaikaa. Myös työelämään siirtymisen kynnys madaltuu ja työllistyminen paranee. Opiskelija saa noin kahden vuoden arvokkaan työkokemuksen, joka auttaa työllistymistä muihinkin työpaikkoihin.

Salon seudun ammattiopistossa kokeilua toteutetaan liiketalouden ja kaupan alalla. Yhteistyökumppanina on Suur-Seudun Osuuskaupan (SSO) Prisma, Halikko.

Petri Laaksonen

lehtori

petri.laaksonen@sskky.fi